b'\n_START_ARTICLE_\nHarriet Bosse\n_START_PARAGRAPH_\nHarriet Bosse (19. helmikuuta 1878 Oslo \xe2\x80\x93 2. marraskuuta 1961 Oslo) oli norjalais-ruotsalainen n\xc3\xa4yttelij\xc3\xa4. H\xc3\xa4n oli kirjailija August Strindbergin puoliso vuodesta 1901. _NEWLINE_Bosse aloitti n\xc3\xa4yttelij\xc3\xa4nuransa sisarensa Alma Fahlstr\xc3\xb8min teatteriseurueessa ja siirtyi vuosisadan vaihteessa Tukholman teatteriel\xc3\xa4m\xc3\xa4\xc3\xa4n. H\xc3\xa4n tutustui siell\xc3\xa4 August Strindbergiin ja tuli tunnetuksi esitt\xc3\xa4m\xc3\xa4ll\xc3\xa4 keskeisi\xc3\xa4 rooleja t\xc3\xa4m\xc3\xa4n n\xc3\xa4ytelmiss\xc3\xa4. Vuonna 1919 Bosse esiintyi ensimm\xc3\xa4isess\xc3\xa4 elokuvaroolissaan ruotsalaisessa filmiss\xc3\xa4 Ingmarss\xc3\xb6nerna yhdess\xc3\xa4 Victor Sj\xc3\xb6str\xc3\xb6min kanssa sek\xc3\xa4 saksalaisessa filmiss\xc3\xa4 Kameraden (1919) Alfred Abelin kanssa.  _NEWLINE_Vuosi 1912 oli Harriet Bosselle menetysten vuosi, sill\xc3\xa4 t\xc3\xa4ll\xc3\xb6in kuolivat August Strindberg pitk\xc3\xa4\xc3\xa4n sairastettuaan, Bossen sisaren puoliso Arne Fahlstr\xc3\xb8m Titanicin onnettomuudessa ja Bossen entinen puoliso Gunnar Wing\xc3\xa5rd oman k\xc3\xa4den kautta. Bosse avioitui vuonna 1927 Edvin Adolphsonin kanssa.  Bossen ja Strindbergin tyt\xc3\xa4r Anne-Marie Hagelin eli 105-vuotiaaksi (vuoteen 2007).'